KURIKUL HRVATSKOGA JEZIKA IZ 2019. GODINE

Za polazište pri ovladavanju odgojno-obrazovnim ishodima predlaže se rad na suvremenim tekstovima iz hrvatske i svjetske književnosti od kojih se prema načelima postupnosti i aktualizacije dolazi do književnih tekstova starijih razdoblja i poetika.

Tijekom osnovnoškolskoga i srednjoškolskog odgoja i obrazovanja učenik u svakoj školskoj godini samostalno čita određeni broj cjelovitih književnih tekstova koje učitelj/ nastavnik izabire radi ostvarivanja predviđenih ishoda.

U prvom i drugom razredu osnovne škole učenik godišnje čita 10 cjelovitih književnih tekstova, od toga 2 obvezna književna teksta.

Od trećeg do osmog razreda osnovne škole učenik čita 8 cjelovitih književnih tekstova, od toga 2 obvezna književna teksta.

U gimnazijama sa satnicom 140 sati godišnje učenik čita 10 cjelovitih književnih tekstova godišnje, od toga 5, odnosno 6 obveznih književnih tekstova (3, odnosno 4 hrvatske književnosti i 2 svjetske književnosti).

Učenik tijekom osnovne i srednje škole čita jedno djelo po vlastitome izboru godišnje. Broj djela za čitanje po vlastitome izboru učenika nije ograničen, čak štoviše, učenike valja poticati na čitanje iz užitka radi poticanja literarnoga čitanja te stvaranja čitateljskih navika i čitateljske kulture.

**POPIS OBVEZNIH KNJIŽEVNIH TEKSTOVA ZA CJELOVITO ČITANJE**

1. **i 2. razred osnovne škole:**

**Grimm, Jacob i Wilhelm, *Crvenkapica, Snjeguljica, Trnoružica***

**Andresen, Hans Christian, *Carevo novo ruho, Ružno pače, Tratinčica***

**3., 4. i 5. razred osnovne škole:**

**Brlić-Mažuranić, Ivana, *Čudnovate zgode šegrta Hlapića***

**Lovrak, Mato, *Vlak u snijegu***

**Lovrak, Mato, *Družba Pere Kvržice***

**Balog, Zvonimir, izbor iz poezije**

**Vitez, Grigor, izbor iz poezije**

**Kušan, Ivan, *Koko u Parizu***

**6., 7. i 8. razred osnovne škole:**

**Brlić-Mažuranić, Ivana, *Priče iz davnine***

**Cesarić, Dobriša, izbor iz poezije**

**Gavran, Miro, *Zaljubljen do ušiju***

**Glavašević, Siniša, *Priče iz Vukovara***

**Mihelčić, Nada, *Zeleni pas***

**Pavličić, Pavao, *Trojica u Trnju***